བོད་ཀྱི་དེང་རབས་རྩོམ་རིག་འཕེལ་རྒྱས་ཀྱི་དུས་སྐབས་གཉིས་པ་ནི།ནང་སྲདི་བཅསོ་སྒྱུར་དང་ཕྱི་ལ་འབྱེད་པའི་སྐབས་ཀྱི་བོད་ཀྱི་རྩོམ་རིག་གསར་པ་དེ་ཡིན།དེ་ནིལོའི་ཏང་གི་སྐབས་བཅུ་གཅིག་པའི་ཚང་འཛོམས་གྲོགས་ཚོགས་ཐེངས་གསུམ་པ་ཚོགས་པ་ནས་ད་ལྟའི་བར་ལོ་ངོ་སུམ་ཅུ་ལྷག་གི་ལོ་རྒྱུས་ཀྱི་སྐབས་འདི་བོད་ཀྱི་རྩོམ་རིག་ལ་མཚོན་ན་ལོ་རྒྱུས་སྟེང་བྱུང་མ་མྱོང་བའི་དུས་སྐབས་ཤིག་དང་།ང་ཚོ་རང་ལ་ཡི་རང་བའི་བཤད་རིན་ལྡན་པ་དང་ཆེད་དུ་བསྟོད་སྔགས་བྱེད་འོས་པའི་སྐལ་བ་བཟང་པོ་ཞིག་ཡིན་ཏེ།བོད་ཀྱི་རྩོམ་རིག་གསར་པ་རྒྱལ་ཡོངས་ཀྱི་ལས་རིགས་ཐམས་ཅད་དར་རྒྱས་སུ་འགྲོ་བའི་སྐལ་བ་བཟང་པོའི་དཔྱིད་དཔལ་གྱི་དྲོད་རླུང་ལྡང་བས་བོད་ཀྱི་རྩོམ་པ་པོ་དང་སྙན་ངག་པ་རྣམས་ཀྱི་ཡིད་ཀྱི་སྐྱོ་སྣང་སངས་ཤིང་།སེམས་ཀྱི་ཞིང་ས་གཤིན་པོར་བརླན་གྱིས་ཁུགས་པ་དང་།ལོ་ངོ་བཅུ་ཕྲག་རིང་སེམས་གཏིང་དུ་མནན་པའི་གསར་རྩོམ་གྱི་སྤྲོ་སྣང་དང་རྣམ་དཔྱོད་རིག་པ་དབྱར་གྱི་མཚོ་མོ་རྒྱས་པ་ལྟར་རྣམ་པར་བརྡོལ་ཏེ།སྙིང་སྟོབས་དང་བརྩོན་པ་ཆེན་པོས་བོད་ཀྱི་རྩོམ་རིག་གསར་རྩོམ་གྱི་ལས་དོན་འཕེལ་རྒྱས་ཚད་མཐོན་པོ་ཞིག་ཏུ་སྤེལ་ཞིང་གྲུབ་འབྲས་ཀྱང་དགའ་འོས་ཤིང་གཡུར་དུ་ཟ་བ་ཞིག་བྱུང་།དེ་ཡང་སྙན་ངག་པ་རྣམས་ནམ་ཡང་མདུན་དུ་སྐྱོད་པའི་གདོང་ལེན་མཁན་ཡིན་ཏེ།དེའི་རྗེས་སུ་སྒྲུང་རྩོམ་དང་ལྷུག་རྩོམ།ཟློས་གར་རྩོམ་རིག་རྣམས་ཆར་རྗེས་ཀྱི་ཤ་མོ་བཞིན་གཅིག་རྗེས་གཉིས་མཐུད་དུ་བྱུང་།སྐབས་འདི་ནི་འཕུར་སྐྱོད་ལྟར་མགྱོགས་པའི་འཕེལ་རྒྱས་དང་གྲུབ་འབྲས་ཕུན་སུམ་ཚོགས་པར་ཐོན་པའི་དུས་སྐབས་ཤིག་ཡིན་ཏེ།སྙན་རྩོམ་དང་སྒྲུང་རྩོམ་གྱི་གྲུབ་འབྲས་ལྷག་པར་མངོན་གསལ་དོད་པོར་ཐོན།དཔེར་ན།བོད་ཀྱི་སྙན་ངག་པ་སྐད་གྲགས་ཅན་སྐུ་ཞབས་ཡི་དམ་ཚེ་རིང་ལགས་གཉིད་ལས་སད་པའི་གངས་སེང་བཞིན་སྙན་ངག་གི་གཡུ་རལ་གྱེན་དུ་འབར་བ་དང་།ལོ་མང་ཆགས་པའི་ལུས་ཀྱི་ས་རྡུལ་དག་པར་སྤྲུག་པ་དང་།ཡུན་རིང་གི་ཡིད་མུག་དང་བཟོད་སྒོམ་ལས་གྲོལ་ཏེ་སྤོབས་པ་དང་སྙིང་སྟོབས་ཆེ་རུ་སྐྱེད་ཅིང་།མགྲིན་པ་གཟེངས་སུ་བཏད་དེ་དུས་རབས་ཀྱི་གླུ་དབྱངས་བླངས།ལོ་ནསལོའི་བར་ལ་ཁོང་གིས་མུ་མཐུད་དུགངས་རིདངགངས་སེངགངས་ལྗོངསགངས་ཀྱི་སྒྲ་དབྱངསདངགངས་ལྗོངས་ཀྱི་ཉི་མབཅས་སྙན་རྩོམ་ཕྱོགས་བསྒྲིགས་དཔེ་དེབ་ལྔ་པར་སྐྲུན་བྱས།དེ་དག་ནི་ཁོང་གིས་ལོ་རབས་ལྔ་བཅུ་ནས་དྲུག་ཅུའི་སྐབས་དང་།སྒོས་སུ་ལོ་རབས་དགུ་བཅུ་པའི་སྐབས་ཀྱི་སྙན་རྩོམ་རྣམས་ཡང་བསྐྱར་ཕྱོགས་བསྒྲིགས་བྱས་ནས་པར་སྐྲུན་བྱས་པ་ཡིན།སྙན་རྩོམ་ཕྱོགས་བསྒྲིགས་ཀྱི་དཔེ་དེབ་ལྔ་བོ་པར་སྐྲུན་བྱས་པས་རྒྱལ་ཡོངས་ཀྱི་རྩོམ་རིག་སྒྱུ་རྩལ་ལས་རིགས་ཐད་སྐད་གྲགས་ཆེན་པོ་བྱུང་།མཁས་པ་དང་དཔྱད་བརྗོད་མི་སྣ་མང་པོས་དཔྱད་རྩོམ་བྲིས་ནས་གདེང་འཇོག་ཚད་མཐོན་པོ་མཛད།ལོར་ཀྲུང་གོའི་སྤྱི་ཚོགས་ཚན་རིག་ཁང་གི་མི་རིགས་རྩོམ་རིག་ཞིབ་འཇུག་སྡེ་ཚན་དང་ཀན་སུ་ཞིང་ཆེན་རྩོམ་པ་པོའི་ལྷན་ཚོགས་གཉིས་མཉམ་འབྲེལ་གྱིས་པེ་ཅིན་ནས་ཡི་དམ་ཚེ་རིང་གི་སྙན་རྩོམ་སྐོར་གྱི་ཞིབ་འཇུག་དང་གྲོས་སྡུར་ཚོགས་འདུའཚོགས།ཀྲུང་གོའི་རྩོམ་རིག་ལས་རིགས་ཐད་དུ་རྦ་རླབས་དྲག་པོ་ཞིག་ལངས།རྒྱལ་ཡོངས་ཀྱི་སྙན་ངག་པ་དང་གཞུང་ལུགས་སྨྲ་བ་ཀུན་གྱིས་མགྲིན་གཅིག་དབྱངས་གཅིག་ཏུ།སྐུ་ཞབས་ཡི་དམ་ཚེ་རིང་མཆོག་ནི་བརྩོན་འགྲུས་དང་སྤྲོ་སེམས་ལྡན་ཞིང་།གསར་སྐྲུན་གྱི་སྤོབས་པས་ཕྱུག་པ་དང་།རྣམ་དཔྱོད་ཀྱི་བློ་རིག་རྒོད་པའི་བོད་ཀྱི་སྙན་ངག་པ་ཞེས་གཟེངས་བསྟོད་དང་གདེང་འཇོག་མཐོན་པོ་མཛད།དེ་དང་ཆབས་ཅིག་རྒྱ་བོད་ཀློག་པ་པོ་མང་ཚོགས་ཡོངས་ནས་དགའ་ཞེན་ཐོབ།ཡི་དམ་ཚེ་རིང་མཆོག་གི་སྙན་རྩོམ་གྱི་བསམ་བློའི་འཛིན་པ་གཏིང་ཟབ་པ་དང་།གཞུང་དྲང་བབ་ཆགས་ཀྱི་རང་གཤིས་གསལ་བ་དང་།བློ་གཤོགས་ཆེ་ཞིང་རྗེས་དཔག་གི་རིགས་ལམ་ཟབ་པའི་མཛེས་རྟོག་གི་ཡོན་ཏན་དང་སྒྱུ་རྩལ་གྱི་ཁྱད་ཆོས་གསལ་བ།སྙན་ངག་པ་རང་གི་སྐད་ཆ་ནས་བཤད་ན།སྙན་ངག་ནི་ལྷག་བསམ་རྣམ་པར་དག་པ་ཅིག་ཡིན་ཏེ།ཨ་མའི་སེམས་གཏིང་ནས་ཐོན་པའི་བྱིས་པ་གཉིད་ལ་འགུག་པའི་གླུ་དབྱངས་ལྟར་རྣམ་དག་ཡིན།བུ་ཕྲུག་ཚོས་རང་གི་ཚེ་སྲོག་རྟེན་བྱས་ནས་སྨོན་འདུན་གྱི་གསོལ་འདེབས་དབྱངས་སུ་གྱེར་བ་ལྟར་རྣམ་དག་ཡིན།ཨེ་མ།སྙན་ངགཁྱེད་ནི་མིའི་རིགས་ཀྱི་སེམས་པ་གསོ་བྱེད་ཀྱི་ཆོས་དབྱངས་དམ་པ་ཡིན།སྙན་ངག་ནི།འདུན་པ་ཡིན།འདུན་པ་ནི་མི་རིགས་ཀྱི་གོམ་འགྲོས་སྙེག་པའི་བླ་སྲོག་ལྟ་བུ་དང་།འདུན་པ་ནི་མི་རིགས་ཀྱི་སྙིང་རྩའི་ཁྲག་རྒྱུན་སྙོམ་པའི་དབང་རྩ་ལྟ་བུ་ཡིན།ཨེ་མ་སྙན་ངགཁྱེད་ནི་མི་རིགས་ཀྱི་བསམ་བློའི་རྒྱུན་མཐུད་པའི་འདུན་འཛིན་གྱི་གཙང་པོ་རེདཅེས་པ་ལྟ་བུ་དང་།དེར་ཁོང་གི་གྲོགས་པོ་སྙན་ངག་པ་སྐད་གྲགས་ཅན་གོ་ཕིན་གྱིས་གསུངས་པ་ལྟར།ཁོང་གི་སྙན་ངག་ལ་སྒྱུ་རྩལ་གྱི་མི་རིགས་ཁྱད་ཆོས་དང་།བསམ་བློ་རྣམ་དག་དང་འདུན་འཛིན་བརྟན་པོ་ལྡན་པར་འདུགཅེས་པ་དང་།དེ་མིན་ཡིད་ཀྱི་འགྱུར་པ་ཤུགས་དྲག་པ་དང་།ཚིག་སྦྱོར་གསོན་ཉམས་ལྡན་ཞིང་ཁ་མཚར་ཆེ་བ་དང་།ཤུགས་བསྟན་གྱི་གོ་དོན་ཟབ་ལ་རྗེས་དཔག་གི་རིགས་ལམ་གསལ་བ་ཞེས་མཚན་སྙན་ཤིན་ཏུ་ཆེ་བར་འཕེལ།